CELEX: 32019R2238
Language: hr
Date: 2019-10-01 00:00:00
Title: Delegirana Uredba Komisije (EU) 2019/2238 оd 1. listopada 2019. o utvrđivanju pojedinosti o provedbi obveze iskrcavanja u ribolovu određenih pridnenih vrsta u Sjevernome moru za razdoblje 2020.–2021.

30.12.2019   
               
               
                  HR
               
               
                  Službeni list Europske unije
               
               
                  L 336/34
               
            
         DELEGIRANA UREDBA KOMISIJE (EU) 2019/2238
         оd 1. listopada 2019.
         o utvrđivanju pojedinosti o provedbi obveze iskrcavanja u ribolovu određenih pridnenih vrsta u Sjevernome moru za razdoblje 2020.–2021.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (1), a posebno njezin članak 11.,
         uzimajući u obzir Uredbu (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br. 1967/2006, (EZ) br. 1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br. 2549/2000, (EZ) br. 254/2002, (EZ) br. 812/2004 i (EZ) br. 2187/2005 (2), a posebno njezin članak 15. stavak 2.,
         budući da:
         
                     (1)
                  
                  
                     Jedan od ciljeva Uredbe (EU) br. 1380/2013 Europskog parlamenta i Vijeća (3) postupno je napuštanje prakse odbacivanja ulova u svim vrstama ribolova Unije uvođenjem obveze iskrcavanja ulova za vrste koje podliježu ograničenjima ulova.
                  
               
                     (2)
                  
                  
                     Člankom 9. Uredbe (EU) br. 1380/2013 predviđeno je donošenje višegodišnjih planova koji sadržavaju mjere očuvanja za ribolov kojim se iskorištavaju određeni stokovi na relevantnom geografskom području.
                  
               
                     (3)
                  
                  
                     Takvim višegodišnjim planovima utvrđuju se pojedinosti o provedbi obveze iskrcavanja te se njima Komisija može ovlastiti za pobliže utvrđivanje relevantnih pojedinosti na temelju zajedničkih preporuka država članica.
                  
               
                     (4)
                  
                  
                     Europski parlament i Vijeće donijeli su 4. srpnja 2018. Uredbu (EU) 2018/973 o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi (4). Člankom 11. te uredbe Komisija se ovlašćuje za donošenje delegiranih akata radi dopune te uredbe utvrđivanjem pojedinosti o obvezi iskrcavanja za sve stokove vrsta u Sjevernome moru na koje se primjenjuje obveza iskrcavanja na temelju članka 15. stavka 1. Uredbe (EU) br. 1380/2013, kako je predviđeno u članku 15. stavku 5. točkama od (a) do (e) potonje Uredbe, a na temelju zajedničkih preporuka koje izrađuju države članice.
                  
               
                     (5)
                  
                  
                     Delegiranom uredbom Komisije (EU) 2018/2035 (5) utvrđuju se pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021., slijedom zajedničke preporuke koju su dostavile Belgija, Danska, Francuska, Nizozemska, Njemačka, Švedska i Ujedinjena Kraljevina, koje imaju izravan upravljački interes u ribolovu u Sjevernome moru.
                  
               
                     (6)
                  
                  
                     Nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagijskih vrsta te su države članice 29. svibnja 2019. Komisiji dostavile novu zajedničku preporuku koja se odnosi na pojedinosti o provedbi obveze iskrcavanja u ribolovu pridnenih vrsta u Sjevernome moru. Zajednička preporuka izmijenjena je 7. kolovoza 2019.
                  
               
                     (7)
                  
                  
                     U novoj zajedničkoj preporuci koju su dostavile države članice predlaže se da se nastave primjenjivati dodatne tehničke mjere koje su Unija i Norveška dogovorile 2011. (6) i 2012. (7) te da se odobri upotreba selektivnog uređaja SepNep. Cilj je tih mjera povećanje selektivnosti i smanjenje neželjenih ulova kod ribolova ili vrsta obuhvaćenih obvezom iskrcavanja, a uvedene su Delegiranom uredbom (EU) 2018/2035 na temelju članka 15. stavka 5. točke (a) Uredbe (EU) br. 1380/2013 za razdoblje 2019.–2021.
                  
               
                     (8)
                  
                  
                     Nova Uredba (EU) 2019/1241 o mjerama očuvanja ribolovnih resursa i zaštiti morskih ekosustava putem tehničkih mjera stupila je na snagu 14. kolovoza 2019. U Prilogu V. te uredbe utvrđene su posebne odredbe o tehničkim mjerama uvedenima na regionalnoj razini za Sjeverno more, koje obuhvaćaju i pravila o veličinama oka mrežnog tega, povezanim uvjetima i usputnim ulovima. Na temelju članka 15. te uredbe Komisija je ovlaštena za donošenje delegiranih akata radi izmjena, dopuna, stavljanja izvan snage ili odstupanja od tehničkih mjera utvrđenih u prilozima Uredbi (EU) 2019/1241, među ostalim pri provedbi obveze iskrcavanja.
                  
               
                     (9)
                  
                  
                     Uredbom (EU) 2019/1241 nisu predviđene prijelazne mjere. Stoga je, kako bi se osigurala usklađenost između ove Delegirane uredbe i Uredbe (EU) 2019/1241, potrebno primijeniti uvjete utvrđene u Uredbi (EU) 2019/1241, istodobno uzimajući u obzir postojeće iznimne okolnosti. Na temelju informacija koje su dostavile države članice Znanstveni, tehnički i gospodarski odbor za ribarstvo (STECF) pozitivno je ocijenio (8) informacije koje je regionalna skupina dostavila u prilog tehničkim mjerama navedenima u zajedničkoj preporuci. Tu su zajedničku preporuku države članice izradile i dostavile, a STECF ocijenio, prije donošenja novih tehničkih mjera odnosno prije stupanja na snagu Uredbe (EU) 2019/1241 te se ona stoga nije odnosila na tu uredbu. Međutim, s obzirom na iznimne okolnosti, Komisija smatra da, na temelju informacija koje su joj u ovoj fazi dostupne iz zajedničke preporuke i ocjene STECF-a, ne postoje elementi koji bi upućivali na to da predložene dodatne tehničke mjere ne ispunjavaju zahtjeve za tehničke mjere utvrđene u članku 15. Uredbe (EU) 2019/1241.
                  
               
                     (10)
                  
                  
                     Kako bi se povećala selektivnost alata i smanjili neželjeni ulovi u Skagerraku, primjereno je uzeti u obzir tehničke mjere koje su predložile države članice. Te bi mjere trebalo primjenjivati u razdoblju 2020.–2021.
                  
               
                     (11)
                  
                  
                     Kako je navedeno u Uredbi (EU) 2018/973, Sjeverno more obuhvaća zone ICES-a (9) 2a i 3a te potpodručje ICES-a 4.
                  
               
                     (12)
                  
                  
                     Znanstveni doprinos dala su relevantna znanstvena tijela, a pregledao ga je STECF (10). Komisija se o predmetnim mjerama u pisanom obliku savjetovala sa stručnom skupinom koju čine predstavnici 28 država članica te Europskog parlamenta u svojstvu promatrača.
                  
               
                     (13)
                  
                  
                     STECF je utvrdio da stope preživljavanja jedinki za neke stokove, kao što je iverak zlatopjeg, možda nisu tako pouzdane kao za druge vrste. Međutim, Komisija je uzela u obzir relativan učinak tog izuzeća na cjelokupni stok, a ne na jedinke, i potrebu da se nastavi ribolovna aktivnost radi prikupljanja podataka kako bi se odgovorilo na primjedbe STECF-a. Komisija smatra da bi bilo pragmatično i razborito upravljanju ribarstvom pristupiti tako da se u slučajevima u kojima je relativna količina odbačenog uginulog ulova relativno niska privremeno odobre izuzeća pod pretpostavkom da bi se u suprotnom onemogućilo potrebno prikupljanje podataka neophodnih za pravilno i informirano upravljanje odbačenim ulovima s obzirom na potpuno stupanje na snagu obveze iskrcavanja.
                  
               
                     (14)
                  
                  
                     Delegirana uredba (EU) 2018/2035 sadržavala je izuzeća na temelju stope preživljavanja za ulove lista veličine manje od minimalne referentne veličine za očuvanje ostvarene povlačnim mrežama (koćama) u zoni ICES-a 4c, i to na temelju znanstvenih dokaza o visokim stopama preživljavanja odbačenog ulova. Ti su dokazi ispitani prethodnih godina i STECF je zaključio (11) da su dostatni. STECF je istaknuo da nisu dostavljene nove informacije o lokacijama rastilišta (12). Budući da trenutačno nema potvrđenih rastilišta, izuzeće se može obuhvatiti ovom Uredbom, ali bi države članice trebale dostaviti relevantne informacije čim se takva područja utvrde. S obzirom na to da se okolnosti nisu promijenile, to bi izuzeće trebalo nastaviti primjenjivati na temelju ove Uredbe.
                  
               
                     (15)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja, kako je predviđeno člankom 15. stavkom 4. točkom (b) Uredbe (EU) br. 1380/2013, za ulove škampa ostvarene vršama u zonama ICES-a 2a i 3a te na potpodručju ICES-a 4, i to na temelju znanstvenih dokaza o visokim stopama preživljavanja odbačenog ulova. Ti su dokazi ispitani prethodnih godina i STECF je zaključio (13) da su dostatni. S obzirom na to da se okolnosti nisu promijenile, to bi izuzeće trebalo nastaviti primjenjivati na temelju ove Uredbe.
                  
               
                     (16)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja za ulove škampa ostvarene na potpodručju ICES-a 4 i u zonama ICES-a 2a i 3a određenim alatima, pod uvjetom da se upotrebljava selektivni uređaj Netgrid. To je izuzeće odobreno pod uvjetom da države članice dostave podatke o ribolovu na zapadnoj obali Sjevernog mora. STECF-u nisu dostavljeni novi dokazi o visokoj stopi preživljavanja. Države članice navele su da nisu potrebni dodatni podaci jer je STECF 2018. utvrdio da su popratne znanstvene informacije pouzdane (14) kad je riječ o procjenama stopa preživljavanja za zapadnu obalu Sjevernog mora. Međutim, STECF izražava zabrinutost (15) u pogledu ribolova škampa i kozica uz istočnu obalu jer o njemu nedostaju informacije te se ne može procijeniti stopa preživljavanja škampa u toj vrsti ribolova. U tim se okolnostima izuzeće može primjenjivati do 31. prosinca 2020., a države članice koje imaju izravan upravljački interes trebale bi u najkraćem mogućem roku, a najkasnije do 1. svibnja 2020., dostaviti STECF-u na ocjenu podatke o ribolovu na istočnoj obali Sjevernog mora.
                  
               
                     (17)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja za usputni ulov vrsta koje podliježu ograničenjima ulova u ribolovu vršama i stajaćim kogolima, i to na temelju znanstvenih dokaza o visokim stopama preživljavanja odbačenog ulova. Ti su dokazi ispitani prethodnih godina i STECF je zaključio (16) da dostupni podaci upućuju na to je smrtnost odbačene ribe vjerojatno niska, međutim stvarni su ulovi u toj vrsti ribolova zanemarivi. S obzirom na neznatnost ulova i činjenicu da se okolnosti nisu promijenile to bi izuzeće trebalo nastaviti primjenjivati na temelju ove Uredbe.
                  
               
                     (18)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja za iverka zlatopjega u ribolovu jednostrukim i trostrukim mrežama stajaćicama u zoni ICES-a 3a i na potpodručju ICES-a 4. Države članice dostavile su znanstvene dokaze kako bi dokazale visoke stope preživljavanja odbačenog ulova iverka zlatopjega u toj vrsti ribolova. Dokazi su dostavljeni STECF-u, koji je zaključio (17) da su dostavljene razumne informacije koje dokazuju prilično visoku stopu preživljavanja. Stoga bi se to izuzeće trebalo obuhvatiti ovom Uredbom.
                  
               
                     (19)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja za iverka zlatopjega u ribolovu danskim potegačama u zoni ICES-a 3a i na potpodručju ICES-a 4. Države članice dostavile su znanstvene dokaze kako bi dokazale visoke stope preživljavanja odbačenog ulova iverka zlatopjega u toj vrsti ribolova. Dokazi su dostavljeni STECF-u, koji je zaključio (18) da su podaci iz studije o stopama preživljavanja pouzdani, iako bi se mogle primijeniti dodatne mjere za povećavanje stopa preživljavanja s obzirom na to da se one znatno smanjuju ako je vrijeme sortiranja iverka zlatopjega dulje od 30 minuta. Stoga bi se to izuzeće trebalo obuhvatiti ovom Uredbom.
                  
               
                     (20)
                  
                  
                     Delegirana uredba (EU) 2018/2035 sadržavala je izuzeće na temelju stope preživljavanja za ulov i usputni ulov iverka zlatopjega u ciljanom ribolovu plosnatica ili oblih riba ostvaren povlačnim mrežama (koćama) u zoni ICES-a 3a i na potpodručju ICES-a 4 u zimskim mjesecima. Države članice dostavile su znanstvene dokaze kako bi dokazale visoke stope preživljavanja odbačenog ulova iverka zlatopjega u toj vrsti ribolova. Dokazi su dostavljeni STECF-u, koji je zaključio (19) da se stope preživljavanja navedene u popratnoj studiji smanjuju ako je vrijeme sortiranja dulje od 60 minuta u ljetnim mjesecima, pa je stoga zbog niske stope preživljavanja iverka zlatopjega ljeti opravdano ograničavanje izuzeća na zimske mjesece. Stoga bi se to izuzeće trebalo obuhvatiti ovom Uredbom.
                  
               
                     (21)
                  
                  
                     Delegiranom uredbom (EU) 2018/2035 odobreno je izuzeće na temelju stope preživljavanja za voline i raže ulovljene svim alatima u zonama ICES-a 2a i 3a i na potpodručju ICES-a 4 unatoč tome što nisu bili dostupni detaljni znanstveni dokazi o stopama preživljavanja za sve segmente flote i kombinacije alata, područja i vrsta. Međutim, STECF smatra da su stope preživljavanja, uz nekoliko iznimaka, uglavnom pouzdane (20), iako su potrebni detaljniji podaci. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka, to bi izuzeće trebalo odobriti, a od država članica zahtijevati da dostave relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Države članice koje imaju izravan upravljački interes trebale bi do 1. svibnja svake godine dostaviti sljedeće: (a) plan izrađen u cilju povećanja stope preživljavanja i uklanjanja nedostataka u podacima koje je utvrdio STECF, a koji STECF treba svake godine ocijeniti, (b) godišnja izvješća o napretku i svim izmjenama ili prilagodbama programâ za povećanje stope preživljavanja.
                  
               
                     (22)
                  
                  
                     Pri razmatranju stopa preživljavanja volina i raža utvrđeno je da mala raža (Leucoraja naevus) ima znatno nižu stopu preživljavanja u odnosu na druge vrste. Osim toga, čini se da su znanstvene spoznaje o obrascu preživljavanja te vrste manje pouzdane. Međutim, isključivanjem te vrste iz izuzeća spriječio bi se njezin ribolov, a time i kontinuirano prikupljanje preciznih podataka. Relevantni dokazi dostavljeni su STECF-u koji je zaključio (21) da su započete dvije nove studije u okviru kojih se ispituje preživljavanje male raže, no da će biti potrebna dodatna promatranja kako bi se za jednu ili dvije godine mogla donijeti konačna prosudba o stopama preživljavanja. Stoga bi to izuzeće trebalo odobriti na dvije godine te bi trebalo hitno provesti nove studije, izraditi poboljšane mjere za povećanje stope preživljavanja i dostaviti ih STECF-u na ocjenu u najkraćem mogućem roku, a najkasnije do 1. svibnja.
                  
               
                     (23)
                  
                  
                     U novoj zajedničkoj preporuci predlaže se izuzeće na temelju stope preživljavanja za ulove iverka zlatopjega veličine manje od minimalne referentne veličine za očuvanje ostvarene povlačnim mrežama (koćama) s gredom (BT2) veličine oka mrežnog tega 80–119 mm u zoni ICES-a 2a i na potpodručju ICES-a 4 u razdoblju 2020.–2021.:
                     
                                 —
                              
                              
                                 za iverka zlatopjega ulovljenog alatima na koje je ugrađena slipna kuka ili ploha za otpuštanje pridnenog materijala (BRP), plovilima snage motora veće od 221 kW,
                              
                           
                                 —
                              
                              
                                 za iverka zlatopjega ulovljenog plovilima država članica koje provode plan za potpuno dokumentiranje ribolova,
                              
                           
                                 —
                              
                              
                                 za plosnatice ulovljene povlačnim mrežama (koćama) s gredom (BT2) plovilima čija snaga motora nije veća od 221 kW ili čija je duljina preko svega manja od 24 m, izrađenima za ribolov unutar zone od 12 nautičkih milja, ako je prosječno trajanje potega manje od 90 minuta.
                                 Dokazi su dostavljeni STECF-u koji je zaključio (22) da će mu nova zapažanja do kojih se dođe u novim istraživačkim projektima, za koje je preuzeta obveza provođenja u razdoblju 2020.–2021., omogućiti donošenje ispravne prosudbe o preživljavanju odbačenog ulova iverka zlatopjega ostvarenog povlačnim mrežama (koćama) s gredom. Daljnji istraživački programi predviđeni predstavljenim planom detaljni su i ambiciozni s obzirom na rješavanje nesigurnosti u pogledu čimbenika koji utječu na preživljavanje odbačenog ulova iverka zlatopjega. Međutim, potrebno je još znanja o čimbenicima kojima bi se mogla objasniti uočena varijabilnost u prethodnim procjenama preživljavanja. Izuzeće bi stoga trebalo odobriti, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede godišnje preispitivanje. Države članice koje imaju izravan upravljački interes trebale bi do 1. svibnja svake godine dostaviti sljedeće: (a) plan izrađen u cilju povećanja stope preživljavanja i uklanjanja nedostataka u podacima koje je utvrdio STECF, a koji STECF treba svake godine ocijeniti, (b) godišnja izvješća o napretku i svim izmjenama ili prilagodbama programâ za povećanje stope preživljavanja.
                              
                           
               
                     (24)
                  
                  
                     U novoj zajedničkoj preporuci predlaže se izuzeće na temelju stope preživljavanja za oblića ulovljenog na potpodručju ICES-a 4 povlačnim mrežama (koćama) s gredom (TBB) kod kojih veličina oka mrežnog tega vreće (sake) iznosi više od 80 mm. Države članice dostavile su znanstvene dokaze kako bi dokazale visoke stope preživljavanja odbačenog ulova oblića u toj vrsti ribolova. Dokazi su dostavljeni STECF-u, koji je zaključio (23) da nisu predočeni novi dokazi o preživljavanju te da su se prethodno dostavljene studije temeljile na drugim alatima, a ne na povlačnim mrežama (koćama) s gredom, te da stoga nisu reprezentativne. Međutim, države članice obvezale su se provesti dodatna istraživanja radi ispitivanja preživljavanja odbačenog oblića ulovljenog povlačnim mrežama (koćama) s gredom te dobivanja detaljnijih informacija o stopama preživljavanja u novom projektu koji se planira provesti do 2021. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka, to bi izuzeće trebalo odobriti, a od država članica zahtijevati da u navedenom roku dostave relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. To bi se izuzeće trebalo primjenjivati privremeno, do 31. prosinca 2020.
                  
               
                     (25)
                  
                  
                     U novoj zajedničkoj preporuci predlaže se da se primjena izuzeća na temelju stope preživljavanja za iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) veličine oka mrežnog tega od najmanje 120 mm u zoni ICES-a 3a i na potpodručju ICES-a 4 proširi i na ljetne mjesece. Delegiranom uredbom (EU) 2018/2035 isto je izuzeće odobreno samo za zimske mjesece (od 1. studenoga do 30. travnja). U novoj zajedničkoj preporuci predlažu se izuzeća na temelju stope preživljavanja i za sljedeće:
                     
                                 —
                              
                              
                                 iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) veličine oka mrežnog tega od najmanje 90–99 mm opremljenima plohom Seltra u vodama Unije u zoni ICES-a 3a,
                              
                           
                                 —
                              
                              
                                 iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) veličine oka mrežnog tega od najmanje 80–99 mm u vodama Unije na potpodručju ICES-a 4.
                              
                           
               
                     (26)
                  
                  
                     Države članice dostavile su znanstvene dokaze kako bi dokazale visoke stope preživljavanja odbačenog ulova iverka zlatopjega u toj vrsti ribolova. STECF je utvrdio (24) da se metode procjene preživljavanja razlikuju od studije do studije te je primijetio da je studije upućuju na to da manje jedinke iverka zlatopjega, koje se češće ulove alatom manjih veličina oka mrežnog tega vreće (sake), imaju niže stope preživljavanja. Međutim, da bi se mogla izvršiti reprezentativna procjena stope preživljavanja iverka zlatopjega u ljetnim mjesecima, potrebno je cjelovito znanstveno izvješće koje će obuhvaćati čitavo područje. Komisija stoga smatra da bi to izuzeće trebalo odobriti samo na godinu dana te da bi trebalo hitno provesti nove studije te izraditi poboljšane mjere za povećanje stope preživljavanja i dostaviti ih STECF-u na ocjenu u najkraćem mogućem roku, a najkasnije do 1. svibnja 2020.
                  
               
                     (27)
                  
                  
                     Delegirana uredba (EU) 2018/2035 sadržavala je izuzeća de minimis za sljedeće:
                     
                                 —
                              
                              
                                 lista ulovljenog trostrukim i jednostrukim mrežama stajaćicama u zonama ICES-a 2a i 3a i na potpodručju ICES-a 4,
                              
                           
                                 —
                              
                              
                                 lista ulovljenog određenim povlačnim mrežama (koćama) s gredom opremljenima flamanskom plohom na potpodručju ICES-a 4,
                              
                           
                                 —
                              
                              
                                 kombinirane ulove lista, koljaka, pišmolja, bakalara, ugljenara, iverka zlatopjega, haringe, norveške ugotice, velikog srebrnjaka i ugotice pučinke ostvarene određenim pridnenim povlačnim mrežama (koćama) u zoni ICES-a 3a,
                              
                           
                                 —
                              
                              
                                 kombinirane ulove lista, koljaka, pišmolja, bakalara, ugljenara i oslića ostvarene određenim pridnenim povlačnim mrežama u zoni ICES-a 3a,
                              
                           
                                 —
                              
                              
                                 pišmolja ulovljenog određenim pridnenim povlačnim mrežama (koćama) u zoni ICES-a 3a,
                              
                           
                                 —
                              
                              
                                 pišmolja i bakalara ulovljene pridnenim povlačnim mrežama (koćama) u zoni ICES-a 4c,
                              
                           
                                 —
                              
                              
                                 iverka zlatopjega ulovljenog određenim pridnenim povlačnim mrežama (koćama) na potpodručju ICES-a 4,
                              
                           
                                 —
                              
                              
                                 sve vrste koje podliježu ograničenjima ulova ulovljene povlačnim mrežama (koćama) s gredom u zonama ICES-a 4b i 4c.
                              
                           
               
                     (28)
                  
                  
                     Države članice dostavile su dokaze u prilog tim izuzećima de minimis. STECF (25) je te dokaze pregledao i zaključio (26) da dokumenti koje su dostavile države članice sadržavaju obrazložene argumente u prilog tome da je veću selektivnost teško postići ili da ona podrazumijeva nerazmjerne troškove rukovanja neželjenim ulovima. S obzirom na to da se okolnosti nisu promijenile, primjereno je nastaviti primjenjivati izuzeće de minimis u skladu s postotcima i potrebnim izmjenama predloženima u novoj zajedničkoj preporuci na temelju članka 15. stavka 5. točke (c) Uredbe (EU) br. 1380/2013.
                  
               
                     (29)
                  
                  
                     U novoj zajedničkoj preporuci navedeni su dodatni znanstveni dokazi za proširenje izuzeća de minimis na sljedeće:
                     
                                 —
                              
                              
                                 šaruna ulovljenog pridnenim povlačnim mrežama (koćama) (OTB, OTT, PTB, TBB) na potpodručju ICES-a 4,
                              
                           
                                 —
                              
                              
                                 skušu ulovljenu pridnenim povlačnim mrežama (koćama) (OTB, OTT, PTB, TBB) na potpodručju ICES-a 4,
                              
                           
                                 —
                              
                              
                                 pišmolja ulovljenog povlačnim mrežama (koćama) s gredom (BT2) na potpodručju ICES-a 4,
                              
                           
                                 —
                              
                              
                                 pišmolja i bakalara ulovljene pridnenim povlačnim mrežama (koćama) (OTB, OTT, SDN, SSC) u zonama ICES-a 4a i 4b.
                              
                           
               
                     (30)
                  
                  
                     U novoj zajedničkoj preporuci predlaže se izuzeće de minimis za sljedeće:
                     
                                 —
                              
                              
                                 manjića veličine manje od minimalne referentne veličine za očuvanje ulovljenog parangalom na potpodručju ICES-a 4,
                              
                           
                                 —
                              
                              
                                 kombinirane ulove vrsta za industrijske namjene (papalina, hujica, norveška ugotica i ugotica pučinka) ostvarene u mješovitom ribolovu pridnenih vrsta i ribolovu kozica povlačnim mrežama (koćama) opremljenima selektivnim uređajima u zoni ICES-a 3a i na potpodručju ICES-a 4.
                              
                           
               
                     (31)
                  
                  
                     Države članice dostavile su znanstvene dokaze u prilog postojećim i novim izuzećima de minimis na temelju poteškoća povezanih s poboljšavanjem selektivnosti i nerazmjernih troškova rukovanja ulovima. STECF je te dokaze pregledao na plenarnom sastanku održanom 1.–5. srpnja 2019. (27)
                     
                  
               
                     (32)
                  
                  
                     STECF je pregledao dodatne dokaze koje su države članice dostavile o izuzećima de minimis u pogledu šaruna i skuše ulovljenih plovilima koja se koriste pridnenim povlačnim mrežama (koćama) i povlačnim mrežama (koćama) s gredom te zaključio da je za većinu država članica potrebno pribaviti dodatne informacije. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka radi dobivanja tih informacija, pojedinačna izuzeća za svaku vrstu trebala biti ograničena na jednu godinu, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Predmetne države članice trebale bi poduzeti radnje koje su potrebne za prikupljanje i obradu traženih podataka ili provesti dodatna ispitivanja i u najkraćem mogućem roku, a najkasnije do 1. svibnja 2020., dostaviti informacije STECF-u na ocjenu. Stoga bi se ta izuzeća trebala primjenjivati privremeno, do 31. prosinca 2020.
                  
               
                     (33)
                  
                  
                     STECF je pregledao dokaze koje su države članice dostavile o izuzeću de minimis za kombiniranu količinu papaline, hujice, norveške ugotice i ugotice pučinke ulovljenu u mješovitom ribolovu pridnenih vrsta plovilima koja se koriste povlačnim mrežama (koćama) te zaključio da ne postoje kvantitativni dokazi koji bi upućivali na to da je riječ o malim odbačenim količinama i da su mogućnosti poboljšanja selektivnosti iscrpljene. STECF je naveo da bi u tom ribolovu bilo teško postići veću selektivnost te da je izuzeće de minimis potrebno kako bi se obuhvatili ostaci neželjenih ulova. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka radi dobivanja tih informacija, izuzeće de minimis za kombiniranu količinu trebalo bi biti ograničeno na jednu godinu, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Predmetne države članice trebale bi provesti dodatna ispitivanja i u najkraćem mogućem roku, a najkasnije do 1. svibnja 2020., dostaviti informacije STECF-u na ocjenu. Stoga bi se ta izuzeća trebala primjenjivati privremeno, do 31. prosinca 2020.
                  
               
                     (34)
                  
                  
                     STECF je pregledao dokaze koje su države članice dostavile o izuzeću de minimis za pišmolja veličine manje od minimalne referentne veličine za očuvanje ulovljenog povlačnim mrežama (koćama) s gredom te zaključio da dokazi o tome da iskrcavanje neželjenih ulova izaziva trošak nisu sami po sebi dovoljni za dokazivanje nerazmjernosti tog troška. STECF je istaknuo da bi povećanje selektivnosti u relevantnom ribolovu trebalo biti prioritet jer će se time smanjiti troškovi rukovanja neželjenim ulovima. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka radi dobivanja tih informacija, izuzeće de minimis trebalo bi biti ograničeno na jednu godinu, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Osim toga, od država članica očekuje se da podnesu izvješće o uvođenju dodatnih mjera u pogledu selektivnosti. Predmetne države članice trebale bi provesti dodatna ispitivanja i u najkraćem mogućem roku, a najkasnije do 1. svibnja 2020., dostaviti sve relevantne informacije STECF-u na ocjenu. Stoga bi se to izuzeće trebalo primjenjivati privremeno, do 31. prosinca 2020.
                  
               
                     (35)
                  
                  
                     STECF je pregledao dokaze koje su države članice dostavile o izuzeću de minimis za pišmolja i bakalara veličine manje od minimalne referentne veličine za očuvanje ulovljene pridnenim povlačnim mrežama (koćama) te zaključio da se ne može ocijeniti jesu li procjene o nerazmjernim troškovima točne. STECF je istaknuo da bi povećanje selektivnosti u relevantnom ribolovu trebalo biti prioritet jer će se time smanjiti troškovi rukovanja neželjenim ulovima. S obzirom na potrebu za nastavljanjem ribolovnih aktivnosti kako bi se osiguralo prikupljanje potrebnih podataka radi dobivanja tih informacija, izuzeće de minimis trebalo bi biti ograničeno na jednu godinu, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Osim toga, od država članica očekuje se da podnesu izvješće o uvođenju dodatnih mjera u pogledu selektivnosti. Predmetne države članice trebale bi provesti dodatna ispitivanja i u najkraćem mogućem roku, a najkasnije do 1. svibnja 2020., dostaviti informacije STECF-u na ocjenu. Stoga bi se to izuzeće trebalo primjenjivati privremeno, do 31. prosinca 2020.
                  
               
                     (36)
                  
                  
                     STECF je pregledao dokaze koje su države članice dostavile o izuzeću de minimis za manjića veličine manje od minimalne referentne veličine za očuvanje ulovljenog parangalom te zaključio da bi u tom ribolovu bilo teško postići veću selektivnost. Osim toga, STECF je napomenuo da s obzirom na to da će količina de minimis vjerojatno biti mala, izuzeće neće utjecati na ukupnu ribolovnu smrtnost, pod uvjetom da se odbačeni ulovi evidentiraju. S obzirom na to da je selektivnost teško postići, izuzeće za tu vrstu ribolova trebalo bi ograničiti na jednu godinu, a države članice trebale bi biti obvezne podnijeti relevantne podatke kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Predmetne države članice trebale bi provesti dodatna ispitivanja i u najkraćem mogućem roku, a najkasnije do 1. svibnja 2020., dostaviti informacije STECF-u na ocjenu. Stoga bi se ta izuzeća trebala primjenjivati privremeno, do 31. prosinca 2020.
                  
               
                     (37)
                  
                  
                     Kako bi se osigurala pouzdana procjena količina odbačenog ulova za potrebe utvrđivanja ukupnih dopuštenih ulova, države članice trebale bi, u slučajevima u kojima se izuzeće de minimis temelji na ekstrapolaciji situacija za koje su na raspolaganju ograničeni podaci i djelomičnim informacijama o floti, osigurati pružanje točnih i provjerljivih podataka za cijelu flotu na koju se primjenjuje to izuzeće.
                  
               
                     (38)
                  
                  
                     Mjere predložene u novoj zajedničkoj preporuci u skladu su s člankom 15. stavkom 4., člankom 15. stavkom 5. točkom (c) i člankom 18. stavkom 3. Uredbe (EU) br. 1380/2013 te s Uredbom (EU) 2018/973, posebno njezinim člankom 11., te se stoga mogu uvrstiti u ovu Uredbu.
                  
               
                     (39)
                  
                  
                     U skladu s člankom 16. stavkom 2. Uredbe (EU) 2018/973 ovlast za donošenje delegiranih akata u pogledu obveze iskrcavanja dodijeljena je Komisiji na razdoblje od pet godina počevši od 5. kolovoza 2018. Stoga je primjereno u drugoj godini primjene ove Uredbe preispitati učinak izuzeća od obveze iskrcavanja na temelju stope preživljavanja i izuzeća de minimis od obveze iskrcavanja.
                  
               
                     (40)
                  
                  
                     Delegiranu uredbu (EU) 2018/2035 stoga bi trebalo staviti izvan snage i zamijeniti novom Uredbom.
                  
               
                     (41)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2020.,
                  
               DONIJELA JE OVU UREDBU:
         
            Članak 1.
            Provedba obveze iskrcavanja
            Obveza iskrcavanja iz članka 15. stavka 1. Uredbe (EU) br. 1380/2013 primjenjuje se na ribolov pridnenih vrsta koje podliježu ograničenjima ulova u vodama Unije u Sjevernome moru (zone ICES-a 2a, 3a i potpodručje ICES-a 4) za razdoblje 2020.–2021. u skladu s ovom Uredbom.
         
         
            Članak 2.
            Definicije
            Za potrebe ove Uredbe primjenjuju se sljedeće definicije:
            
                        (1)
                     
                     
                        „ploha Seltra” znači selektivni uređaj:
                        
                                    —
                                 
                                 
                                    koji se sastoji od gornje plohe veličine oka mrežnog tega od najmanje 270 mm (romboidno oko mrežnog tega), smještene u dio s četiri plohe i ugrađene uz omjer spajanja od tri oka mrežnog tega od 90 mm na jedno oko mrežnog tega od 270 mm, ili od gornje plohe veličine oka mrežnog tega od najmanje 140 mm (kvadratno oko mrežnog tega),
                                 
                              
                                    —
                                 
                                 
                                    koji je dug najmanje 3 m,
                                 
                              
                                    —
                                 
                                 
                                    koji je postavljen najviše 4 m od konopa za vezivanje sake, i
                                 
                              
                                    —
                                 
                                 
                                    koji je širok jednako kao gornji sloj povlačne mreže (tj. od ruba do ruba);
                                 
                              
                  
                        (2)
                     
                     
                        „selektivni uređaj Netgrid” znači selektivni uređaj koji se sastoji od dijela s četiri plohe umetnutog u povlačnu mrežu s dvije plohe s nagnutom površinom koju čini mreža romboidnog oka mrežnog tega veličine od najmanje 200 mm, a vodi do izlaznog otvora na vrhu povlačne mreže;
                     
                  
                        (3)
                     
                     
                        „flamanska ploha” znači posljednji stožasti mrežasti dio povlačne mreže (koće) s gredom, koji ima sljedeća obilježja:
                        
                                    —
                                 
                                 
                                    stražnji joj je dio izravno pričvršćen na saku,
                                 
                              
                                    —
                                 
                                 
                                    gornji i donji mrežasti dio imaju veličinu oka mrežnog tega od najmanje 120 mm, mjereno između čvorova,
                                 
                              
                                    —
                                 
                                 
                                    kad se rastegne, duga je najmanje tri metra;
                                 
                              
                  
                        (4)
                     
                     
                        „ploha za otpuštanje pridnenog materijala” znači mrežna ploha većeg ili kvadratnog oka mrežnog tega ugrađena u donju plohu povlačne mreže, obično povlačne mreže (koće) s gredom, kojoj je svrha otpuštanje pridnenog materijala i otpada s morskog dna prije prelaska u saku;
                     
                  
                        (5)
                     
                     
                        „SepNep” znači povlačna mreža (koća) sa širilicama:
                        
                                    —
                                 
                                 
                                    koja ima veličinu oka mrežnog tega u rasponu 80–99 mm + ≥ 100 mm,
                                 
                              
                                    —
                                 
                                 
                                    na koju je ugrađeno više saka veličine oka mrežnog tega 80–120 mm koje su pričvršćene na jedan produžetak, pri čemu krajnja gornja saka ima veličinu oka mrežnog tega od najmanje 120 mm i u nju je ugrađena ploha za odvajanje veličine oka mrežnog tega od najviše 105 mm, i
                                 
                              
                                    —
                                 
                                 
                                    na koju se može ugraditi i rešetka za selekciju s razmakom između prečki rešetke od najmanje 17 mm, uz uvjet da je izrađena tako da je moguć izlazak malih škampa.
                                 
                              
                  
         
            Članak 3.
            Izuzeća na temelju stope preživljavanja za škampa
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u Sjevernome moru (zone ICES-a 2a, 3a i potpodručje ICES-a 4) na sljedeće ulove škampa (Nephrops norvegicus):
               
                           (a)
                        
                        
                           ulove vršama (FPO (28));
                        
                     
                           (b)
                        
                        
                           ulove pridnenim povlačnim mrežama (koćama) (OTB, OTT, TBN) na koje je ugrađena:
                           
                                       (1)
                                    
                                    
                                       saka veličine oka mrežnog tega veće od 80 mm; ili
                                    
                                 
                                       (2)
                                    
                                    
                                       saka veličine oka mrežnog tega od najmanje 70 mm opremljena rešetkom za sortiranje vrsta s razmakom između prečki rešetke od najviše 35 mm; ili
                                    
                                 
                                       (3)
                                    
                                    
                                       saka veličine oka mrežnog tega od najmanje 35 mm opremljena rešetkom za sortiranje vrsta s razmakom između prečki rešetke od najviše 19 mm.
                                    
                                 
                     
            
               2.   Ako se škamp ulovljen u slučajevima iz stavka 1. odbacuje, mora se odmah cijeli pustiti u more na području na kojem je ulovljen.
            
            
               3.   Izuzeće iz stavka 1. točke (b) primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog izuzeću iz stavka 1. točke (b). Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.
            
         
         
            Članak 4.
            Izuzeće na temelju stope preživljavanja za lista
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 4c unutar šest nautičkih milja od obale, ali izvan potvrđenih rastilišta, na ulove lista (Solea solea) veličine manje od minimalne referentne veličine za očuvanje ostvarene povlačnim mrežama (koćama) sa širilicama (OTB) sa sakom veličine oka mrežnog tega 80–99 mm.
            
            
               2.   Izuzeće iz stavka 1. primjenjuje se samo na plovila najveće duljine 10 m i najveće snage motora 221 kW kad love u vodama dubine 30 m ili manje uz trajanje potega od najviše 1 sat i 30 minuta.
            
            
               3.   Ako se list ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 5.
            Izuzeće na temelju stope preživljavanja za usputni ulov svih vrsta koje podliježu ograničenjima ulova u vršama i stajaćim kogolima
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 3a i na potpodručju ICES-a 4 na ulove svih vrsta koje podliježu ograničenjima ulova ostvarene vršama i stajaćim kogolima (FPO, FYK).
            
            
               2.   Ako se riba ulovljena u slučajevima iz stavka 1. odbacuje, mora se odmah pustiti u more, i to ispod morske površine.
            
         
         
            Članak 6.
            Izuzeće na temelju stope preživljavanja za ulov i usputni ulov iverka zlatopjega
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 3a i na potpodručju ICES-a 4 na:
               
                           (a)
                        
                        
                           iverka zlatopjega (Pleuronectes platessa) ulovljenog mrežama (GNS, GTR, GTN, GEN);
                        
                     
                           (b)
                        
                        
                           iverka zlatopjega ulovljenog danskim potegačama;
                        
                     
                           (c)
                        
                        
                           iverka zlatopjega ulovljenog pridnenim povlačnim mrežama (koćama) (OTB, PTB) veličine oka mrežnog tega od najmanje 120 mm u ciljanom ribolovu plosnatica ili oblih riba.
                        
                     
            
               2.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se na sljedeće:
               
                           (a)
                        
                        
                           iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) (OTB, PTB) veličine oka mrežnog tega od najmanje 90–99 mm opremljenima plohom Seltra u vodama Unije u zoni ICES-a 3a;
                        
                     
                           (b)
                        
                        
                           iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) (OTB, PTB) veličine oka mrežnog tega od najmanje 80–99 mm u vodama Unije na potpodručju ICES-a 4.
                        
                     
            
               3.   Ako se iverak zlatopjeg ulovljen u slučajevima iz stavaka 1. i 2. odbacuje, mora se odmah pustiti u more.
            
            
               4.   Izuzeće iz stavka 1. točke (c) primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog izuzeću iz stavka 1. točke (c). Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.
            
         
         
            Članak 7.
            Izuzeće na temelju stope preživljavanja za iverka zlatopjega veličine manje od minimalne referentne veličine za očuvanje
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 2a i na potpodručju ICES-a 4 na ulove iverka zlatopjega veličine manje od minimalne referentne veličine za očuvanje ostvarene povlačnim mrežama (koćama) s gredom veličine oka mrežnog tega 80–119 mm (BT2), ako je ulov iverka zlatopjega ostvaren:
               
                           (a)
                        
                        
                           alatima na koje je ugrađena slipna kuka ili ploha za otpuštanje pridnenog materijala (BRP), s pomoću plovila snage motora veće od 221 kW; ili
                        
                     
                           (b)
                        
                        
                           plovilima država članica koje provode plan za potpunu dokumentiranje ribolova.
                        
                     
            
               2.   Izuzeće iz stavka 1. primjenjuje se i na plosnatice ulovljene povlačnim mrežama (koćama) s gredom (BT2) s pomoću plovila čija snaga motora nije veća od 221 kW ili čija je duljina preko svega manja od 24 m, izrađenima za ribolov unutar zone od 12 nautičkih milja, ako je prosječno trajanje potega manje od 90 minuta.
            
            
               3.   Države članice koje imaju izravan upravljački interes u najkraćem mogućem roku, a najkasnije do 1. svibnja svake godine, dostavljaju dodatne znanstvene informacije u prilog izuzećima iz stavaka 1. i 2. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja svake godine.
            
            
               4.   Ako se iverak zlatopjeg ulovljen u slučajevima iz stavaka 1. i 2. odbacuje, mora se odmah pustiti u more.
            
         
         
            Članak 8.
            Izuzeće na temelju stope preživljavanja za oblića
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije na potpodručju ICES-a 4 na ulove oblića (Scophthalmus maximus) ostvarene povlačnom mrežom (koćom) s gredom veličine oka mrežnog tega vreće (sake) većom od 80 mm (TBB).
            
            
               2.   Izuzeće iz stavka 1. primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog izuzeću iz stavka 1. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.
            
            
               3.   Ako se oblić ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 9.
            Izuzeće na temelju stope preživljavanja za voline i raže
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u Sjevernome moru (zone ICES-a 2a, 3a i potpodručje ICES-a 4) na voline i raže ulovljene svim ribolovnim alatima.
            
            
               2.   Države članice koje imaju izravan upravljački interes u najkraćem mogućem roku, a najkasnije do 1. svibnja svake godine, dostavljaju dodatne znanstvene informacije u prilog izuzeću iz stavka 1. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja svake godine.
            
            
               3.   Ako se voline i raže ulovljene u slučajevima iz stavka 1. odbacuju, moraju se odmah pustiti u more.
            
         
         
            Članak 10.
            Izuzeća de minimis
            
            Odstupajući od članka 15. stavka 1. Uredbe (EU) br. 1380/2013, u skladu s člankom 15. stavkom 4. točkom (c) te uredbe smiju se odbaciti sljedeće količine:
            
                        (a)
                     
                     
                        u ribolovu lista plovilima koja se koriste trostrukim i jednostrukim mrežama stajaćicama (GN, GNS, GND, GNC, GTN, GTR, GEN, GNF) u vodama Unije u zonama ICES-a 2a i 3a i na potpodručju ICES-a 4:
                        količina lista ispod i iznad minimalne referentne veličine za očuvanje koja ne premašuje 3 % ukupnih godišnjih ulova te vrste;
                     
                  
                        (b)
                     
                     
                        u ribolovu lista plovilima koja se koriste povlačnom mrežom (koćom) s gredom (TBB) veličine oka mrežnog tega 80–119 mm opremljenom flamanskom plohom, u vodama Unije na potpodručju ICES-a 4:
                        količina lista veličine manje od minimalnih referentnih veličina za očuvanje koja ne premašuje 5 % ukupnog godišnjeg ulova te vrste;
                     
                  
                        (c)
                     
                     
                        u ribolovu škampa plovilima koja se koriste pridnenim povlačnim mrežama (koćama) (OTB, OTT, TBN) veličine oka mrežnog tega od najmanje 70 mm opremljenima rešetkom za sortiranje vrsta s razmakom između prečki rešetke od najviše 35 mm, u vodama Unije u zoni ICES-a 3a:
                        kombinirana količina lista, koljaka, pišmolja, bakalara, ugljenara i oslića veličine manje od minimalne referentne veličine za očuvanje koja ne premašuje 4 % ukupnih godišnjih ulova škampa, lista, koljaka, pišmolja i sjeverne kozice, bakalara, ugljenara i oslića;
                     
                  
                        (d)
                     
                     
                        u ribolovu sjeverne kozice plovilima koja se koriste pridnenim povlačnim mrežama (koćama) (OTB, OTT) veličine oka mrežnog tega od najmanje 35 mm opremljenima rešetkom za sortiranje vrsta s razmakom između prečki rešetke od najviše 19 mm, sa slobodnim otvorom za ribe, u vodama Unije u zoni ICES-a 3a:
                        kombinirana količina lista, koljaka, pišmolja, bakalara, iverka zlatopjega, ugljenara, haringe, norveške ugotice, velikog srebrnjaka i ugotice pučinke veličine manje od minimalne referentne veličine za očuvanje koja ne premašuje 5 % ukupnih godišnjih ulova škampa, lista, koljaka, pišmolja, bakalara, ugljenara, iverka zlatopjega, sjeverne kozice, oslića, norveške ugotice, velikog srebrnjaka, haringe i ugotice pučinke;
                     
                  
                        (e)
                     
                     
                        u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zoni ICES-a 4c:
                        kombinirana količina pišmolja i bakalara (Gadus morhua) veličine manje od minimalne referentne veličine za očuvanje koja u 2020. i 2021. ne premašuje 5 % ukupnih godišnjih ulova pišmolja i bakalara; najveća količina bakalara koja se smije odbaciti ograničena je na 2 % tih ukupnih godišnjih ulova;
                     
                  
                        (f)
                     
                     
                        u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zonama ICES-a 4a i 4b:
                        kombinirana količina pišmolja i bakalara (Gadus morhua) veličine manje od minimalne referentne veličine za očuvanje koja u 2020. ne premašuje 6 % ukupnih godišnjih ulova pišmolja i bakalara; najveća količina bakalara koja se smije odbaciti ograničena je na 2 % tih ukupnih godišnjih ulova;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.;
                     
                  
                        (g)
                     
                     
                        u ribolovu plovilima koja se koriste pridnenim povlačnim mrežama (koćama) (OTB, OTT, TBN, PTB) veličine oka mrežnog tega 90–119 mm, opremljenima plohom Seltra, ili pridnenim povlačnim mrežama (koćama) (OTB, OTT, TBN, PTB) veličine oka mrežnog tega od najmanje 120 mm, u vodama Unije u zoni ICES-a 3a:
                        količina pišmolja veličine manje od minimalne referentne veličine za očuvanje koja ne premašuje 2 % ukupnih godišnjih ulova škampa, bakalara, koljaka, pišmolja, ugljenara, lista, iverka zlatopjega i oslića;
                     
                  
                        (h)
                     
                     
                        u mješovitom ribolovu pridnenih vrsta plovilima koja se koriste povlačnim mrežama (koćama) s gredom veličine oka mrežnog tega 80–119 mm u vodama Unije na potpodručju ICES-a 4:
                        količina pišmolja veličine manje od minimalne referentne veličine za očuvanje koja ne premašuje 2 % ukupnih godišnjih ulova iverka zlatopjega i lista;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.;
                     
                  
                        (i)
                     
                     
                        u ribolovu škampa plovilima koja se koriste pridnenim povlačnim mrežama (koćama) veličine oka mrežnog tega 80–99 mm, opremljenima mrežom SepNep, u vodama Unije na potpodručju ICES-a 4:
                        količina iverka zlatopjega veličine manje od minimalne referentne veličine za očuvanje koja ne premašuje 3 % ukupnih godišnjih ulova ugljenara, iverka zlatopjega, koljaka, pišmolja, bakalara, sjeverne kozice, lista i škampa;
                     
                  
                        (j)
                     
                     
                        u ribolovu kozice pjeskulje plovilima koja se koriste povlačnim mrežama (koćama) s gredom u vodama Unije u zonama ICES-a 4b i 4c:
                        količina svih vrsta koje podliježu ograničenjima ulova koja u 2020. ne premašuje 7 %, a u 2021. 6 % ukupnih godišnjih ulova svih vrsta koje podliježu ograničenjima ulova ostvarenih u tom ribolovu;
                     
                  
                        (k)
                     
                     
                        u mješovitom ribolovu pridnenih vrsta pridnenim povlačnim mrežama (koćama) (OTB, OTT, PTB, TBB) veličine oka mrežnog tega 80–99 mm (TR2, BT2) na potpodručju ICES-a 4:
                        količina šaruna (Trachurus spp.) koja u 2020. ne premašuje 7 %, a u 2021. 6 % ukupnih godišnjih ulova šaruna ostvarenih u tom ribolovu;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.;
                     
                  
                        (l)
                     
                     
                        u mješovitom ribolovu pridnenih vrsta pridnenim povlačnim mrežama (koćama) (OTB, OTT, PTB, TBB) veličine oka mrežnog tega 80–99 mm na potpodručju ICES-a 4:
                        količina skuše (Scomber scombrus) koja u 2020. ne premašuje 7 %, a u 2021. 6 % ukupnih godišnjih ulova skuše ostvarenih u tom ribolovu;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.;
                     
                  
                        (m)
                     
                     
                        u mješovitom ribolovu pridnenih vrsta povlačnim mrežama (koćama) (OTB, OTM, OTT, PTB, PTM, SDN, SPR, SSC, TB, TBN) veličine oka mrežnog tega veće od 80 mm u zoni ICES-a 3a i na potpodručju ICES-a 4 te u ribolovu sjeverne kozice s pomoću alata opremljenog rešetkom za sortiranje vrsta s razmakom između prečki rešetke od najviše 19 mm ili li ekvivalentnim selektivnim uređajem i uređajem za zadržavanje riba veličine oka mrežnog tega veće od 35 mm u zoni ICES-a 3a ili veće od 32 mm u zoni ICES-a 4:
                        kombinirana količina papaline, hujice, norveške ugotice i ugotice pučinke koja ne premašuje 1 % ukupnih godišnjih ulova ostvarenih u mješovitom ribolovu pridnenih vrsta i u ribolovu sjeverne kozice;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.
                     
                  
                        (n)
                     
                     
                        u pridnenom ribolovu oslića plovilima koja se koriste parangalima (LLS) na potpodručju ICES-a 4:
                        količina manjića (Molva molva) veličine manje od minimalne referentne veličine za očuvanje koja ne premašuje 3 % ukupnih godišnjih ulova manjića ostvarenih u toj vrsti ribolova;
                        izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.
                     
                  
         
            Članak 11.
            Posebne tehničke mjere u Skagerraku
            
               1.   U Skagerraku se zabranjuje prevoženje na plovilu ili upotreba bilo kakve povlačne mreže (koće), danske potegače, povlačne mreže (koće) s gredom ili slične povlačne mreže ili potegače veličine oka mrežnog tega manje od 120 mm.
            
            
               2.   Odstupajući od stavka 1., smiju se upotrebljavati sljedeće povlačne mreže (koće):
               
                           (a)
                        
                        
                           povlačne mreže (koće) sa sakom veličine oka mrežnog tega od najmanje 90 mm pod uvjetom da su opremljene plohom Seltra ili rešetkom za sortiranje s razmakom između prečki rešetke od najviše 35 mm;
                        
                     
                           (b)
                        
                        
                           povlačne mreže (koće) sa sakom veličine oka mrežnog tega od najmanje 70 mm (kvadratno oko mrežnog tega) opremljene rešetkom za sortiranje s razmakom između prečki rešetke od najviše 35 mm;
                        
                     
                           (c)
                        
                        
                           povlačne mreže (koće) najmanje veličine oka mrežnog tega manje od 70 mm kojima se love pelagijske vrste ili vrste za industrijske namjene, pod uvjetom da više od 80 % ulova čini jedna ili više pelagičnih vrsta ili vrsta za industrijske namjene;
                        
                     
                           (d)
                        
                        
                           povlačne mreže (koće) sa sakom veličine oka mrežnog tega od najmanje 35 mm kojima se lovi sjeverna kozica, pod uvjetom da je povlačna mreža (koća) opremljena rešetkom za sortiranje s razmakom između prečki rešetke od najviše 19 mm.
                        
                     
            
               3.   Pri ribolovu sjeverne kozice u skladu sa stavkom 2. točkom (d) smije se upotrebljavati uređaj za zadržavanje riba, pod uvjetom da postoje odgovarajuće ribolovne mogućnosti za usputni ulov te da je uređaj za zadržavanje:
               
                           (a)
                        
                        
                           konstruiran s gornjom plohom veličine oka mrežnog tega od najmanje 120 mm (kvadratno oko mrežnog tega);
                        
                     
                           (b)
                        
                        
                           dug najmanje 3 m; i
                        
                     
                           (c)
                        
                        
                           širok najmanje kao rešetka za sortiranje.
                        
                     
         
         
            Članak 12.
            SepNep
            Dopuštena je upotreba mreža SepNep.
         
         
            Članak 13.
            Stavljanje izvan snage
            Delegirana uredba (EU) 2018/2035 stavlja se izvan snage.
         
         
            Članak 14.
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020. do 31. prosinca 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 179, 16.7.2018., str. 1.
         
            (2)  SL L 198, 25.7.2019., str. 105.
         
            (3)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (4)  Uredba (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (SL L 179, 16.7.2018., str. 1.).
         
            (5)  Delegirana uredba Komisije (EU) 2018/2035 оd 18. listopada 2018. o utvrđivanju pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021. (SL L 327, 21.12.2018., str. 17.).
         
            (6)  Prihvaćeni zapisnik sa savjetovanja o ribarstvu između Norveške i Europske unije o regulaciji ribolova u Skagerraku i Kattegatu za 2012.
         
            (7)  Prihvaćeni zapisnik sa savjetovanja o ribarstvu između Europske unije i Norveške o mjerama za primjenu zabrane odbacivanja ulova i mjerama kontrole u području Skagerraka, 4. srpnja 2012.
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (9)  Međunarodno vijeće za istraživanje mora.
         
            (10)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (11)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (13)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (14)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (15)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (16)  https://stecf.jrc.ec.europa.eu/documents/43805/1780485/STECF+PLEN+17-02.pdf
         
            (17)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (18)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (19)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (20)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (21)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (22)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (23)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (24)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (25)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (26)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (27)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (28)  Oznake alata iz ove Uredbe utvrđene su u Prilogu XI. Provedbenoj uredbi Komisije (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike. Za plovila čija je duljina preko svega (LOA) manja od 10 m, oznake alata iz ove Uredbe utvrđene su u klasifikaciji alata FAO-a.